8 fevral kuni kichik Krishtianu o‘qiydigan maktabda niqoblar bayrami bo‘lib o‘tdi. Uning otasi esa maktabga noma’lum qahramon niqobini taqib, yopinchiq kiygan holda keldi. Muxbirlar Ronalduni qo‘riqchilari tufayli tanib qolishgan. Goal xabariga ko‘ra, Krishtianu keyinroq niqobini yechgan. Kichik Krishtianu «Posuelo» klubi akademiyasida futbol bilan shug‘ullanmoqda. Bu jamoa Ispaniyaning uchinchi divizioni ishtirokchisi hisoblanadi.